Svonsis
Svonsis (arba Abertovis; angl. Swansea; val. Abertawe) – miestas pietų Velse, prie Bristolio įlankos dalies – Svonsio įlankos, Goverio pusiasalio pakraštyje. Jūrų uostas. Metalurgijos, mašinų gamybos, naftos perdirbimo, chemijos, tekstilės pramonė. Gyventojų 185,5 tūkst. (2019), antras pagal gyventojų skaičių (po Kardifo) Velso miestas. Veikia Svonsio universitetas (įkurtas 1920 m.), keli muziejai, išlikę pilies (pastatyta XIV a.) liekanų. Netoliese yra botanikos sodas ir biologijos mokslinių tyrimų stotis.